
DIE  XYI.  MAIÍ. 

IN  FESTO 

SANCTI  IOANNIS  NEPOMUCENI 

MARTYRIS 

DUPLEX  SECUNDAE  CLASSIS  CUM  OCTAVA. 


ad  yesperas. 

Antiphona. 

[ Tempore  paschali  addilur  unurn  Alle- 
luia  in  qualibel  Antiphona , et  in  YY. 
et  ^]. 

Interrogábat  eum  Rex,  cum  rellq. 
de  Laudibus,  infra.  Psahn.  Dixit  Dó- 
minus,  cum  reliquis  de  Dominica,  et  lo - 
co  ullimi , Psahn,  Laúdate  Dóminum 
©mnes  Gentes. 

Capiíulum . Redi  21.  28. 

T ábia  imprudéntium  stulta  narrábunt, 
verba  autem  prudéntium  statéra 
ponderabúntur:  i n ore  fatuórum  cor 
illórum:  et  in  corde  sapiéntium  os 
illórum.  JjjL  Deo  gratias. 

Hymnus. 

¥Nvíctus  Heros  Núminis 
¥ Mergéndus  unda  flúminis, 

Stat  fortis  in  siléntio. 

Dura  fit  sigilli  méntio. 

Hiñe  Rex  minátur  finiera; 

Hiñe  tortor  infert  vulnera: 
Manos  ligántur  fúnibus, 

Artos  cremántur  ígnibos. 

Sed  haec  loánnes  déspicit, 

Nec  Regis  iram  réspicit: 
Secréta  non  volt  pándere, 
Horret  sigíllom  frángere. 

Stat  motos  Agnus  ínnocens, 

Nil  de  tegéndis  próferens: 

Stat:  dumqoe  Rex  nil  élieit* 

E ponte  lustum  déiicit. 

Praeceps  ab  alto  stérnitur, 

Undis  profímdis  mérgitur; 
Mersum  sed  applaudéntibus 
Undae  salútant  ígnibus. 

Stellae  natant  in  flúmine, 
lili  paréntant  lúmine; 

Docétque  coeli  cláritas, 

Quae  sit  loánnis  cháritas. 

Da,  sempitérna  Trínitas, 

Ut  in  bono  sit  firmitas; 

Aut  lacrymárum  ilumina 
Mergant  cadéntum  crimina. 
Amen. 

Sacraméntum  Regis  abscónde- 
re  bonum  est. 

Opera  autem  Dei  reveláre  ho- 
noríilcum. 

Ad  Magníficat,  Antiphona. 

Dedit  mihi  Dóminus  linguam  mer- 
cédem  meam:  et  in  ipsa  laudábo  eum. 

Orátio. 

“Tleus,  qui  ob  invíctum  beáti  loánnis 
^ Sacramentále  siléntium  nova  Ecclé- 

siam  tuam  martyrii  corona  decorásti: 
da,  ut  eius  exémplo  et  interce  ssióne 
ori  nostro  custódiam  ponéntes,  Beá- 
tis,  qui  lingua  non  sunt  lapsi,  annume- 
rémur.  Per  Dóminum  nostrum. 

Ad  Matutinum , Invitator. 

Regem  Martyrum  Dóminum:  # Ve- 
níte,  adorémus. 

Tempore  paschali , Invitator. 

Exúltent  in  Dómino  Sancti:  # Al- 
leluia. 


llymnus. 

¥N  profunda  noctis  umbra, 

■®-  Et  gravi  calígine 

lustra!  aedem  flamma  munda* 
Sic  iubénte  Númine. 

Nocte  náscitur  loánnes, 

Astra  coelo  dévolant: 

Nocte  mérgitur  loánnes, 

Astra  funus  appárant. 

Hite  cor  eius  igne  flagrans 
fortis  urit  cháritas: 

Hiñe  ab  eius  ore  manans 
Mira  prodit  suávitas. 

Nunc  amóre  cor  bonórum 
Ad  salútera  pértrahit: 

Nunc  timóre  cor  malórum 
A gehénna  rétrahit. 

Páuperes  solátur  aere, 

Derelíctis  súbvenit: 

Non  sinit  iustos  iacérej 
Damna  famae  praepedit. 

Per  Ioánnis  sanctitátem, 

O beata  Trínitas, 

Méntibus  da  puritátem, 

Corde  regnet  cháritas. 

Amen. 

In  primo  Nocturno , Antiphonu. 

Erit  lumen  Israel  in  igne,  et  san- 
ctus  eius  in  flamma. 

Psalmi  de  Communi  unius  Martyris. 

Aña . Sanavit  Dóminus  puerum,  et 
reddidit,  illum  patri  eius. 

Aña . Fuer  autem  erat  minister  in 
conspectu  Domini  ante  faciem  Sa- 
cerdote. 

( Tempore  paschali  dicuntur  tres  P sed- 
mi  cuiuslihet  Nocturni  sub  prima  tan - 
tum  illius  Antiphona  addito  Alleluia; 
quod  dicitur  etiam  in  et  et 

in  Responsoriis  post  Lectiones.) 

Sacraméntum  Regis  abscóndere 
bonum  est, 

XjL  Opera  autem  Dei  reveláre  ho* 
noríficum. 

De  libro  Ecclesiástici. 

Lectio  i . Cap . 23.  26. 

^íTultus  a fenéstra  respíciet  in  do- 
^ mum:  vir  autem  erudítus  foris  sta- 
bit.  Stultítia  hóminis  auscultáre  per 
óstium:  et  prudens  gravábitur  contu- 
méliis.  Lábia  imprudentium  stulta  nar- 

rábunt:  verba  autem  prudéntium  sta- 
téra  ponderabúntur.  In  ore  fatuórum 
cor  illórum:  et  in  corde  sapiéntium  os 
illórum.  Dum  maledícit  ímpius  diábo- 
lum,  maledícit  ipse  ánimam  suam.  Su- 
surro coinquinábit  ánimam  suam,  et 
in  ómnibus  odiétur:  et  qui  cum  eo 
mánserit,  odiósus  erit.  Tácitus  et  sen- 
sátus  honorábitur. 

Metuébat  Rex  loánnem:  # Sciens 
eum  virum  iustum  et  sanctum. 

Et  custodiébat  eum,  et  audito 
eo  multa  faciébat,  et  libénter  eum  au- 
diébat.  Sciens  eum  virum. 

Lectio  ii.  Cap.  28,  21. 

Í^Lagélli  plaga  livórem  facit:  plaga 
autem  linguae  commínuet  ossa. 
Multi  cecidérunt  in  ore  gládii,  sed 
non  sic  quasi  qui  interiérunt  per  lin- 
guam  suam.  Beátus  qui  tectus  est  á 
lingua  nequam,  qui  in  iracúndiam  illíus 
non  transívit,  et  qui  non  attráxit  iu- 
gum  illíus,  et  in  vínculis  eius  non  est 
ligátus.  Iugum  enim  illíus,  iugum  fér- 

reum  est:  et  yínculura  illíus,  vnículum 
aereum  est.  Mors  illíus,  mors  nequíssi- 
ma:  et  útilis  pótius  inférnus,  quam  illa. 

J]c.  Lex  yeritátis  fuit  in  ore  eius, 
et  iníquitas  non  est  invénta  in  lábiis 
eius;  in  pace  et  in  aequitáte  ambu- 
lávit  mecum:  # Et  multos  avértit  ab 
iniquitáte. 

t.  Labia  enim  Sacerdótis  custó- 
dient  sciéntiam,  et  legem  requírent  ex 
ore  eius.  Et  multos. 

Lectio  iii. 

ITJErseverántia  illíus  non  permanébit, 
“*■  sed  obtinébit  vias  iniustórum:  et 
in  flamma  sua  non  combúret  iustos. 
Q^ui  relínquunt  Deum,  íncident  in  il- 
lam,  et  exardébit  in  illis,  et  non  ex- 
tinguétur,  et  immittétur  in  illos  quasi 
leo,  et  quasi  pardus  laedet  illos.  Se- 
pi  aures  tuas  spinis,  linguam  nequam 
noli  audíre,  et  ori  tuo  fácito  ostia  et 
seras.  Aurum  tuum  et  argéntum  tuum 
confia,  et  verbis  tuis  fácito  statéram, 
et  fraenos  ori  tuo  rectos:  et  atténde, 

ne  forte  labáris  in  lingua,  et  cadas  i n 
conspéctu  inimicórum  insidiántium  ti- 
bi,  et  sit  casas  tuus  iasanábilis  in 
mortem. 

9:.  Sepívi  aures  meas  spinis:  * Et 
ori  meo  feci  ostia  et  seras. 

Beátus  qui  lingua  sua  non  est 
lapsus,  et  qui  non  servívit  indígnis  se. 
Et  ori. 

Gloria  Patri.  Et  ori  meo. 

In  secundo  Nocturno , Antiphona. 

Non  quaesívit  á Dómino  ducátum, 
ñeque  a Rege  cáthedram  honóris. 

Aña.  Loquebar  de  testimoniis  tuis 
in  conspéctu  Regum,  et  non  confun- 
debar. 

Aña.  Amplius  non  videbitis  faciem 
meam  vos,  per  quos  transivi  praedi- 
cans  Regnum  Dei. 

Pone  Dómine  custódiam  ori  meo. 

Jije.  Et  óstium  circunstántiae  lábiis 
xneis. 

Lectio  iv. 

¥Oánnes  Nepomúci  Bohémiae  óppido, 
^ linde  Nepomucéni  cognómen  duxit, 
á paréntibus  aetáte  provéctis,  non  si- 
ne  futúrae  sanctitátis  praeságio,  flam- 
mis  supra  nascéntis  domum  mirabíli- 
ter  collucéntibns,  ortns  est.  Cum  infans 
in  gravem  morbum  incidísset,  Beátae 
Vírginis  ope,  cui  natum  paréntes  referé- 
bant  accéptum,  é vitae  perículo  evá- 
sit  incólnmis.  Egrégia  índole  piáque 
institutióne  coeléstibus  indíciis  obse— 
quénte,  ínter  sanctas  religiosásque  exer- 
citatiónes  puerítiam  egit.  Nam  Ecclé- 
siam  frequénter  adíre,  ac  Sacerdóti- 
bus  ad  aras  operántibus  ministrare  in 
delíciis  liabébat.  Zatécii  politióribus  lít- 
teris  ad  humanitátem  informátus,  Pra- 
gae  vero  gravióribus  discíplinis  excul- 
tus,  Philosophíae,  Theologíae,  sacro- 
rümque  Cánonum  magistérium  et  láu- 
ream  eméruit.  Sacerdótio  initiátus,  at- 
que  á sciéntia  sanctórum  ad  lucra  ani- 
márum  rite  compara  tus,  ministerio  ver- 

bi  Dei  se  pénitus  addíxit.  Cum  ígi- 
tur  in  vítiis  extirpándis,  et  revocándis 
in  viam  salútis  errántibus,  eloquéntiae, 
et  pietátis  úberes  éderet  fructus,  Ín- 
ter Canónicos  Metropolitánae  Ecclé- 
siae  Pragénsis  cooptátus,  mox  sibi  de- 
mandátam  Evangélii  coram  Rege  Wen- 
ceslao quarto  praedicándi  provinciana 
suscépit,  eo  succéssu,  ut  loánnis  suá* 
su  multa  Rex  fáceret,  magnóque  in 
honóre  eius  virtútes  habéret.  Conspi- 
cuas tamen,  quas  ille  óbtulit  dignitá- 
tes,  Dei  Servus,  ne  á divíni  verbi  prae- 
cónio  avocarétur,  constantíssime  recu- 

sávit.  , . 

Ijfc.  Instans  oratióni,  et  ministério 
Verbi,  hortabátur  omnes  in  propósito 
cordis  permanére  in  Dómino:  * Q,uia 
erat  vir  bonus  et  plenus  Spíritu  sancto. 

\r,  Et  apponebátur  multa  turba 
Dómino.  Q,uia  erat. 


Lectio  v. 


TI  Egiis  illum  eleemósynis  in  páupe- 
res  erogándis  praeféctuna  Ioánna 


u . 

Regina  consciéntiae  sibi  moderatórem 
adscívit.  Cum  autem  Wencesláus  ab 
officio  institutóque  decessísset,  atque 
in  vítia  praeceps  abriperétur,  piae  ve- 
ro cóniugis  obtestatiónes  et  mónita 
graváte  ferret;  conténdere  ausus  estt 
ut  in  Sacramentáli  iudício  Sacerdoti 
crédita  Regínae  arcana  sibi  á Ioánne 
panderéntur.  At  Dei  miníster  blandí- 
tiis  primnm,  torméntis  deínde,  et  cár- 
ceris  squallóre  tentátus,  nefáriae  Re- 
gis cupiditáti  fórtiter  óbstitit.  Furén- 
tem  tamen  Wenceslái  ánimum  cum  ab 
execrándo  propósito  nec  humána  nec 
divina  iura  deterrérent;  suprémum  agó- 
nem,  quem  instare  sibi  Athléta  Christi 
nóverat,  pópulo,  in  concióne  de  im- 
pendéntibus  étiam  Regni  calamitáti- 
bus  admónito,  non  obscúre  praenun— 
tiávit.  Mox  Rolesláviam  proíectus  ad 
Beátae  Vírginis  Imáginem  antíquo  cul- 
tu  célebrem,  caeléste  praesídium  ad 
certándum  bonum  certamen  effúsis  pré- 
cibus  implorávit.  Inde  vésperi  rever- 
téntem  in  pervigílio  Domínicae  Aseen- 

siónis  Rex  é fenéstra  conspicátus  ar- 
céssit:  cumque  veheméntius  urgéret, 
et  próximam  in  aquis,  si  obluctári  pér- 
geret,  submersiónem  intentáret,  Ioán- 
nes  invicta  constántia  terrores  minás- 
que  refutávit.  Itaque  Regis  império 
in  Moldávam  flumen  Pragam  intérfluens 
noctu  deiéctus,  illústrem  Martyrii  co- 
rónam  est  consecútus. 

Dispérsit,  dedit  paupéribus;  * 
Iustitia  eins  manet  in  saeculum  saeculi. 

t.  Beátus  qui  intélligit  super  egé- 
num  et  páuperem.  Iustítia. 

Leclio  vi. 

SAcrílegum  fácinus  clam  patrátum 
et  Mártyris  glóriam  insigne  pro— 
dígium  divínitus  patefécit.  Ubi  enim 
exánime  corpus  secundo  flúmine  vehi 
coepit,  ardéntes  faces  aquis  supernatán- 
tes  et  discurréntes  apparuérunt.  Q,uam- 
óbrem  ex  aréna  postrídie  mane  cor- 
pus  elátum,  Canónici  deínde,  Regis  iram 
nihil  timéntes,  in  Metropolitánam  Ecclé- 
siam  solémni  pompa  intulérunt,  et  se- 

pulturae  mandárunt.  Cum  autem  in  dies 
mvicti  Sacerdótis  memoria  miráculis 
et  maxima  íidélium,  eórum  praecípue 
qui  fama  periclitántur,  veneratióne  cré- 
sceret;  post  annos  demum  ámplius  ter- 
centos  m iurídica  recognitióne  Córpo- 
ris,  quod  sub  humo  támdiu  iacúerat, 
lmgua  eius  incorrupta  et  vivida  repér- 
ta  est,  quae  sexto  post  anno  Iudíci- 
bus  a Sede  Apostólica  delegátis  exhí- 
bita,  novo  prodigio  repente  intúmuit, 
et  subobscúrum  rubórem  in  purpu- 
re01?1 commutávit.  His  ítaque  aliísque 
signis  rite  probátis,  Benedíctus  Déci- 
xnus  tértius  Póntifex  máximus  die  de- 
cimanóna  mensis  Mártii  anno  salútis 
millesimo  septingentésimo  vigésimo  no- 
no  primum  hunc  Sacramentáis  sigílli 
Assertórem,  arcáni  fldem  sánguine  obsi- 
gnantem,  Sanctórum  Mártyrum  Catá-- 
logo  adscrípsit. 

Ego  scio  quóniam  intrábunt  post 
discessiónem  meam  lupi  rapáces  in  vos, 
non  parcéntes  gregi:  * Propter  quod 

Et  ex  vobis  ipsis  exúrgent  vi- 
ri  loquéntes  pervérsa,  ut  abdúcant  discí- 
pulos post  se.  Propter  quod. 

Gloria  Patri.  Propter  quod. 

In  tertio  Nocturno,  Antvphona. 

Igne  me  examinásti,  et  non  est  in« 
vénta  in  me  iníquitas. 

Aña . Aquae  multae  non  potuerunt 
extinguere  eharitatem  , nec  flumina 
obruent  illam. 

Aña.  Transívi  per  ignem  et  aquam, 
et  eduxisti  me  in  refrigerium. 

V.  Dixi:  Custódiam  vias  meas. 

Yjc.  Ut  non  delínquam  in  lingua  mea, 

Léctio  sancti  Evangélii  secúndüm 
Matthaeum. 

j Lectio  vii.  Cap.  11.  2. 

IN  illo  témpore:  Cum  audísset  loan- 
nes  in  vínculis  ópera  Christi,  mittens 
dúos  ex  Discípulis  suis,  ait  illi:  Tu  es 
qui  ventúrus  es,  an  álium  expectámus. 
Et  réliqua. 

Homilía  sancti  Gregórii  Papae. 

In  Evangel.  Homilía  6. 

TF|Imissis  loánnis  Discípulis,  quid  de 
eódem  loánne  turbis  dicat,  audiá- 
mus.  Quid  existís  vidére  in  desérto? 
Arúndinem  vento  agitátam?  Quod  vi- 
délicet,  non  asseréndo,  sed  negando 
íntulit.  Arúndinem  quippe  mox,  ut  au- 
ra contígerit,  in  partem  álteram  in- 
fléctit.  Et  quid  per  arúndinem,  nisi 
carnális  ánimus  designatur?  qui  mox 
ut  favóre  vel  detractióne  tángitur,  in 
partem  quámlibet  ínclinatur.  Si  enim 
ab  liumáno  ore  aura  favóris  flaverit, 
liilaréscit  et  extóllitur;  sed  si  inde  ven- 
tus  detractiónis  erúperit,  unde  aura 
laudis  veniébat,  mox  hunc  quasi  in 
partem  álteram  ad  vim  furoris  in- 
clínat. 

R.  Cum  corriperétur  ab  illo  de  óm- 
nibus malis  quae  fecit  Rex,  adiécit 
et  hoc:  * Et  inclúsit  loánnem  in  cár- 
cere. 

V.  Laboro  usque  ad  vincula,  quasi 
male  óperans:  sed  verbum  Dei  non 
est  alligátum.  Et  inclús't. 

Lectio  viii. 

Q!Ed  arúndo  agitáta  vento  Ioánnes  non 
^ erat,  quia  huno  nec  blandum  grá- 
tia,  nec  cuiúslibet  detractiónis  ira  ás- 
perum  faciébat;  nec  próspera  hunc 
erígere,  nec  advérsa  nóverant  inclina- 
ré. Arando  ergo  vento  agitáta  non  erat, 
quam  ab  status  sui  rectitúdine  nulla 
rerum  varíetas  inflectébat.  Discámus 
ergo,  fratres  chanssimi,  arúndinem  ven- 
to agitátam  non  esse:  solidémus  áni- 
mum  ínter  auras  linguárum  pósitum: 
stet  inñexíbilis  status  mentís.  Nulla  nos 
detráctio  ad  iram  próvocet,  atque  ad 
remissiónem  inútilis  grátiae  nullus  fa- 
vor inclínet.  Non  nos  próspera  éle- 
vent,  non  advérsa  pertúrbent;  ut  qui  in 
soliditáte  fidei  figimur,  nequáquam  re- 
rum transeúntium  mobilitáte  moveámur. 

Réddidit  Deus  lusto  mercédem 

labórum  suórum,  et  dedúxit  illum  in 

via  mirábili:  * Et  fuit  illi  in  velamén- 
to  diéi,  et  in  luce  stellárum  per  no- 
ctem. 

Transvéxit  illum  per  aquam  ní- 
niiam,  inirnicos  autem  illius  demérsit 
Et  fuit. 

Gloria  Patri.  Et  fuit 
Lectio  ix. 

Jjjk,  Ghuc  autem  de  eius  expressióne 
subiúngitur:  Sed  quid  existís  vi- 
dére  in  deserto?  hóminem  móllibus  ve- 
stitum?  Ecce  qui  móllibus  vestiúntur, 
m dómibus  Regum  sunt.  Camelórum 
enim  pilis,  ut  scitis,  vestítus  Ioánnes 
írnsse  descr.íbitur.  Et  quid  est  díce- 
re:  Ecce  qui  móllibus  vestiúntur,  in 
dómibus  Regum  sunt;  nisi  apérta  sen- 
tón tia  demonstrare  quia  non  coelésti, 
sed  terréno  Regi  mílitant,  qui  pro  Deo 
pérpeti  áspera  fúgiunt,  et  solis  exte- 
rióribus  déditi,  praeséntis  vitae  mollí- 
tiem  et  delectatiónem  quaerunt? 

Te  Deum  laudámus. 

ad  laudes,  et  per  horas. 

Antiphona. 

Interrogábat  eiirn  Rex  multis  sermó- 
nibus:  at  ille  nihil  illi  respondébat. 

Psalmus.  Dóminus  regnávit,  cum  re- 
lio. de  Laudíb.  Dominicae. 

Aña.  Rex  dixit:  Ne  abscóndas  a 
me  verbum,  quod  te  intérrogo.  Dixi: 
Secrétum  meum  mihi,  secrétum  meum 

mihi.  ,,  .. 

Aña.  Affirmábat  Rex,  se  divitem 
et  beátum  factúrum:  Non  obédio  prae- 
cépto  Regis,  sed  praecépto  Legis, 
quae  data  est  nobis. 

Aña . Tune  Rex  accénsus  ira,  in 
hunc  super  omnes  crudélius  desaeviit. 

Aña.  Beátus,  qui  lingua  sua  non  est 
lapsus,  et  qui  non  servívit  indígnis  se. 

Capilulum.  Labia  imprudeutium,  ui 
supra  in  Fesperis. 


. 22. 


Hymnus . 

T/HTx  in  sepúlchro  cónditur, 
* Signis  loánnes  próditur: 
Per  erátium  repágula 
Intérmicant  mirácula. 

Hic  eius  hostes  íllico 
Pudóre  moesti  público, 
Ultríce  dextra  Núminis, 
Poenas  repéndunt  críminis. 

Hic  damna  rerum  fiéntibus, 
Famaeque  conqueréntibus, 
Abdúcta  res  revértitur, 
Abláta  fama  rédditur. 

Hic  Corpus  aegritúdines, 
Tempus  vicissitúdines, 
Perículum  secúritas, 
Mortem  fugit  mortálitas. 

Hic  viva  lingua  Mártyris, 

Sed  muta,  voce  sánguinis 
Clamans,  ut  Abel,  ímprobat, 
Regí  que  crimen  éxprobrat. 

Uníus  ó da  Trínitas 

Triúmque  simplex  Unitas, 

Ut,  qui  Ioánni  súpplicant, 

Id  ímpetrent  quod  fiágitant, 

Amen. 

Pósui  ori  meo  custódiam. 

Cum  consísteret  peccátor  ad— 

vérsum  me. 

Ad  Benedictos,  Jntiphona. 

Q,uicúmque  glorificáverit  me,  glon- 
ficábo  eam:  qui  autem  contémnunt  me, 

erunt  ignóbiles.  ■ . , , 4 

Oratio.  Deus,  qui  ob  mvictum,  ut 

supra  in  Vesperis.  _ . 

Ad  Teriiam,  Jntiphona.  Rex  dixit. 
Capilulum.  Labia  imprudéntium,  ut 

supra  in  Vesperis.  . . . , 

P<.  br.  Sacraméníum  Regís,  ADs- 
cóndere  bonum  est.  Sacramentara. 

Opera  autem  Dei  revelare  ho- 
noríficum.  Abscóndere. 

Gloria  Patri.  Sacraméntum. 

Pone  Dómine  custódiam  on  meo. 
í^c.  Et  óstium  circunstántiae  lá— 

Ad  Sextam,  Jntiphona.  Affirmábat  Rex. 

Capitulum . Eccli.  28.  28. 

Q5Epi  aures  tuas  spinis:  linguam  ne- 
^ quam  noli  audíre,  et  ori  tuo  fá- 
cito  ostia  et  seras. 

Ijc.  br.  Pone  Dómine,  # Custódiam 
ori  meo.  Pone. 

Et  óstium  circunstántiae  lábiis 
meis.  Custódiam.  Gloria  Patri.  Pone. 

Xr.  Dixi:  Custódiam  vias  meas. 

9:.  Ut  non  delínquam  in  lingua  mea. 

Ad  Nonam , Antiphona.  Beátus. 

Capitulum.  Eccli.  28.  29. 


A Urum  tuum  et  argén tum  tuum  con- 
fla,  et  verbis  tuis  fácito  statéram, 
et  fraenos  ori  tuo  rectos:  et  atténde 
ne  forte  labáris  in  lingua. 

Tjc.  brev.  Dixi : # Custódiam  vias 
meas.  Dixi. 

Ut  non  delínquam  in  lingua  mea. 
Custódiam. 

Gloria  Patri.  Dixi. 

Pósui  ori  meo  custódiam. 

1£.  Cum  consísteret  peccátor  ad- 
vérsum  me. 

Ad  Vesper . Antiphonae  et  Psalm»  ut 
in  i . Vesper • cZ  Zoco  ultimi  Psalm . 
Crédidi. 

Capüulum . Lábia  imprudéntium,  wZ 
supra . 

Hymnus. 

|Am  faces  lictor  ferat,  et  minántem 
Iam  ferox  ensera,  rabidúmque  tortis 
Vínculis  ferrum,  sacra  ni  Sacérdos 
Abdita  pandat. 

Séntiet  vires,  animaeque  magnae 
Pródigum  pectus,  violéntus  ira 
Non  quatit  recti  sólida  tenácem 
Mente  satélles. 

En  ruit  praeceps  tumulátus  unda 
Martyr,  et  fluctu  plácido  siléntem 
Náufrágus  linguam  melióris  aevi 
Servat  in  usum. 

At  superiéctae  fácile  natántes 
Amne  discúrrunt,  rutilántque  circa 
Mártyrem  flammae:  bene  gesta  plau- 
dens 

Ornat  Olympus. 

4 


Ornat,  et  linguam  rósei  instar  ignis 
Vívidam  servans,  et  adhuc  rubéntem* 
Indicat  quaenam  fúerit  tacéntis 
Grátia  linguae. 

Sit  decus  Patri,  Genitóque,  Sanctum 
Spíritum  laudent,  ab  utróque  puris 
Qui  calet  flammis,  sine  fine  psallens 
Orbis  utérque.  Amen. 

Pósui  ori  meo  custódiam. 

JjSt.  Cum  consísteret  peccátor  ad- 
vérsum  me. 

Ad  Magníficat , Antiphona . 

In  conspéctu  poténtium  admirábilis 
ero,  fácies  Príncipum  mirabúntur  me: 
tacéntem  me  sustinébunt,  et  loquén- 
tem  me  respícient. 

Si  contingat  celebrari  de  die  infira- 

ocíavam  uno  vel  duobus  diebus , ojficium 

erit  sicut  in  festo  sub  ritu  semiduplici : 

in  primo  Nocturno  Lectiones  de  Scri — 

ptura  occurrente  cum  Responsoriis  eius - 

dan  Festi:  in  secundo  et  tertio  ut  se- 

* 

quuntur . 


PRIMO  DIE. 

In  Secundo  Nocturno . 


Sermo  Sancti  Gregórii  Nysséni 
EpísGopi. 

In  Oral,  de  S.  Basilio . 


Lectio  iv. 


N étiam  Ioánnem  Baptístam  cum 


loánne  nostro  conferémus?  At  cum 
divina  vox  testétur  quod  ille  princi- 
pátum  teneat,  proptérea  qnod  Ínter 
natos  mulíerum  étiam  ámplius  et  ex- 
celléntius  quid  habeat  quam  Prophé- 
ta;  insania  simul  et  impíetas  fúerit 
álium  ex  advérso  comparando  oppónere 
eiúsmodi  vitae.  Sed  tanti  ac  talis  viri 
vel  á tergo  venísse,  suprémae  beati- 
túdinis  cóntinet  demonstratiónem.  At- 
que  hoc  modo  ratiónem  ineúndo,  rem 
considerémus  atque  perpendámus. 

Ifc.  Instans  oratióni. 

Lectio  v . 


^kTEque  móllibus  véstibus  loánnes  erat 
amíctus,  ñeque  arúndo  erat  quae 
ventis  agitarétur:  praeferébat  item  so- 
litúdinem  loéis  cultis  et  habitátis;  et 
contra  in  habitátis  et  cultis  loéis  ver- 
saba tur.  Num  quis  ígitur  reféliet  ora- 
tiónem,  si  véritas  étiam  hoc  loánni 
nostro  attestétur,  ut  in  bis  magno  loán- 
ne  non  inférior  sit?  Q,uís  enim  ignó- 
rat  quemádmodum  mollem  et  delicá- 
tum  vitae  cuítum  nóxium  et  infestum 
iudicáret,  in  omni  re  fortitúdinem  at- 
que  labórum  et  molestiárum  tolerán- 
tiam  magis  quam  res  iucúndas  sectans: 
ad  solis  aestum  durátus,  frígori  se 
expónens,  temperántia  Corpus  exer- 
céndo  súbigens:  in  úrbibus  quasi  in 
solitudínibus  versans,  (quod  hóminum 
congréssus  illíus  virtútem  nihil  laede- 
ret)  et  ex  solitudínibus  urbes  efficiens? 
Dispérsit,  dedit. 

Lectio  vi. 


Uod  autem  arúndo  non  esset,  quae 
Vt  fácile  ad  contrarias  opiniones  im- 
pellerétur,  arguménto  est  ea  quam  há- 
buit  in  ómnibus  rebus,  quas  per  vi- 
tam  cum  iudício  suscepísset  et  insti- 
tuísset,  constantia  atque  firmitúdo.  Pla- 
cúerat  ab  inítio  nihil  quicquam  possi- 
dére  et  páuperem  esse,  tamquam  pe- 
tra  immóta  atque  inconcússa  stábile 
ac  firmum  id  iudícium  fuit.  Concupis- 
cébat  per  puriíátem  appropinquáre 
Deo:  mons  erat  ea  cupíditas,  non  arún- 
do; numquam  enim  ad  tentatiónem  spí- 
ritus  advérsi  flectebátur. 

]jt.  Ego  scio  quóniam. 

In  iertio  Nocturno . 

Léctio  sancti  Evangélii  secúndüm 
Matthaeum. 

Lectio  vii.  Cap.  11.  X7'.  2. 

¥N  illo  témpore:  Cum  audísset  loan- 
nes  in  vínculis  ópera  Christi,  mittens 


so. 

dúos  ex  Discípulis  suis,  ait  illi:  Tu  es  qui 
ventúrus  es,  an  álium  expectámus?  Et 
réliqua. 

De  Homilía  S.  Gregórii  Papae. 

In  Evangél.  Homil.  6. 

QUamvis  hoc,  quod  Ioánnes  non  esse 
vestítus  móllibus  dícitur,  per  signi- 
ficatiónem  intélligi  et  áliter  potest.  Mól- 
libus enim  vestítus  non  fuit,  quia  ví- 
tia  peccántium  non  blandiméntis  fovit, 
sed  vigóre  ásperae  invectiónis  incre- 
pávit,  dicens:  Genímina  viperárum,  quis 
vobis  demonstrávit  fúgere  á ventura 
ira?  Unde  et  per  Salomónem  dícitur: 
Yerba  sapiéntium  quasi  stímuli,  et  qua- 
si  clavi  in  altum  defixi.  Clavis  quippe 
atque  stímulis  sapiéntium  verba  com- 
paré n tur,  quia  culpas  delinquéntium 
nésciunt  palpáre,  sed  púngere. 
fy.  Cum  corriperétur. 

Lectio  viii. 

Q!Ed  quid  existís  vidére  in  deserto? 
^ Prophétam?  Etiam  dico  vobis,  et 

plus  quam  Prophétam.  Prophétae  quip- 
pe  ministérium  est  ventúra  praedíce- 
re,  non  étiam  demonstráre.  Ioánnes  er- 
go  plus  quam  Prophéta  est,  quia  eum, 
quem  praecurréndo  prophetáverat, 
étiam  ostendéndo  monstrábat.  Sed  quod 
arúndo  vento  agitáta  esse  denegátur, 
quia  non  esse  vestítus  móllibus  díci- 
tur,  quia  prophétae  nomen  huic  im- 
par esse  perhibétur:  iam  quod  digne 
dici  possit,  audiámus.  Séquitur:  Hic  est 
enim,  de  quo  scriptum  est:  Ecce  ego 
mitto  Angelum  meum  ante  fáciem  tuam, 
qui  praeparábit  viam  tuam  ante  te. 
Q,uod  enim  graecé  Angelus,  hoc  la- 
tine Núntius  dícitur.  Recte  ergo  qui 
nuntiáre  suprémum  Iúdicem  míttitur  , 
Angelus  vocátur;  ut  dignitátem  ser- 
vet  in  nomine,  quam  explet  in  ope- 
ratióne.  Altum  quidem  nomen  est,  sed 
vita  nomine  inférior  non  est. 
fy.  Réddidit  Deus. 

j Ledio  ix. 


inam,  fratres  charíssimi,  non  ad 


^ iudícium  nostrum  dicámus,  quia 
omnes,  qui  Sacerdótis  nomine  censen- 
tur,  Angeli  vocántur,  Prophéta  atte- 
stánte  qui  ait:  Labia  Sacerdótis  cu- 
stodien! sciéntiam,  et  legem  requírent 
ex  ore  eius,  quia  Angelus  Dómini  exer- 
cítuum  est.  Sed  huius  altitúdinem  nó- 
minis  étiam  vos,  si  vultis,  potéstis  me- 
réri.  Nam  unusquísque  vestrum  in  tan- 
tum  súfficit,  in  quantum  grátiam  su- 
perna e aspiratiónis  accépit,  si  á pra- 
vitáte  próximum  révocat,  si  exhortari 
ad  bene  operandum  curat,  si  aetér- 
num  regnum  vel  supplícium  erránti  de- 
núntiat;  cum  sanctae  denuntiatiónis  ver- 
ba impéndit,  profécto  Angelus  exístit. 

Te  Deum  laudámus. 


33. 

ALTERA  DIE 

In  secundo  Nocturno. 

De  Sermone  sancti  Gregórii  Nysséni 
Epíscopi. 

Eadem  Orat.  de  S.  Basil 
Lectio  iv. 

DOrro  dilectiónis  erga  Deum,  quae 
**■  in  Ioánne  nostro  fuit,  constántiam 
et  firmitúdinem  solus  Apóstolus  suis 
verbis  exprímere  et  indicáre  posset; 
proptérea  quod  ñeque  vita,  ñeque  mors, 
ñeque  praeséntia,  ñeque  futura,  ñeque 
éliqua  ália  creatúra  á dileetióne  Dei 
cor  eius  dimovére  atque  deturbáre  pos- 
set; ádeo  étiam  in  ómnibus,  quae  cum 
virtute  instituísset,  ac  sibi  sectánda  esse 
iudicásset,  nequáquam  arundíneus  quí- 
dam et  animo  móbili  ac  mente  incon- 
stánti  erat:  sed  per  ómnia  vita  eius 
in  rebus  praecláris  constántiam  in  se 
habébat  et  stabilitátem. 

Ijc.  Instans  oratióni. 

Lectio  v. 

|T  Ibere  et  ingénue  lóquitur  apud  II e- 
ródem  lo  armes;  item  hic  apud 
Wencesláum.  Comparémus  autem  ad 
ínvicem  horum  yirórum  dignitátes.  lile 
quidem  partís  cuiúsdam  Palaestínae 
decréto  Romanórum  permíssum  prin- 
cipátum  adéptus  erat;  huius  vero  im- 
périi  términus  erat  totus  propémodum 
cursus  solis.  Ac  linguae  quidem  li— 
bértas  apud  Heródem  id  agebat,  at- 
que  eó  spectábat,  ne  contra  leges  ille 
peccáret  in  muliércula  quadam;  sed 
cupiditátem,  útpote  légibus  vétitam,  ut 
á se  coercéret.  At  advérsus  Wences- 
láum  loánnis  nostri  linguae  libértas 
quaenam  erat?  ut  illaesam,  intáctam, 
impollútam  síneret  esse  fidem;  cui  si 
fieret  iniúria,  totíus  orbis  terrárum  sce- 
lus  atque  piáculum  exísteret. 

14  Dispérsit  dedit. 

hedió  vi. 

COnferat  ígitur  aequus  rerum  aesti- 
mátor  et  principátum  cum  prin- 
cipatu,  et  linguae  liberta  tis  huius  pro- 
pósitum  cum  illa  cómparet  libértate. 
Nam  illic  quidem  córpore  Heródis  sce- 
lus  circunscribebátur;  hic  vero  viola- 
tio  fidei  ad  totíus  humánae  natúrae  m- 
iúriam  redundábat.  lile  ad  mortem  us- 
que  persevérat  in  libértate  sermónis. 
et  símilis  huic  finis  linguae  libertátis 
exístit. 

íji.  Ego  scio  quóniam. 

In  lertio  Nodumo . 

Léetio  sancti  Evangélii  secúndüm 
Matthaeum. 

hedió  vii.  Cap.  11.  ^*2. 

IN  illo  témpore:  Cum  audísset  Ioán- 
nes  in  vínculis  ópera  Christi,  mittens 
dúos  ex  discípulis  suis  ait  illi:  Tu  es 
qui  yentúrus  es,  an  álium  expectámus. 
Et  réliqua. 


36, 

Homilía  sancti  loánnis  Chrysóstomi. 

In  illud:  Scdut.  PriscilL 

Uot  di  vites  erant  témpore  Heró- 
^ dis,  quot  poténtes?  Et  quis  in 
médium  prorúpit?  quis  Tyránnum  in- 
crepávit?  quis  contémptas  leges  Dei 
ultus  est?  Dívitum  quidem  nullus.  Sed 
pauper  ille  et  inops,  qui  ñeque  lectum, 
ñeque  mensam,  ñeque  tectum  habé- 
bat;  ille  inquam  solitúdinis  inquilinus 
loánnes,  ille  solus  et  primus  omni  Ib 
bertáte  Tyránnum  árguit,  et  adulteri- 
nas núptias  detéxit;  et,  praeséntibus 
ómnibus  ac  audiéntibus , pronuntiáta 
senténtia  eum  condeinnávit. 

1^.  Cum  corriperétur. 

Homil.  2.  ad  Popul. 

Lectie  viii. 

Jk  Udisti  quid  loánnes  fécerit:  Tyrán- 
num vidit,  hóminem  nuptiárum  le- 
gos subverténtem;  et  cum  fidúcia  in 
médio  foro  dicit:  Non  licet  tibi  habé- 

re  uxórem  Philíppi  fratris  tui.  Ego 
autem  non  ad  Tyránnum  te  duxi,  ñe- 
que ad  iúdicem,  ñeque  pro  núptiis 
illegítimis,  ñeque  pro  servís  contume- 
lia afféctis;  sed  pro  furóre  in  Dómi- 
num,  aequálem  ut  castíges,  depósco. 
Ergo,  si  tibí  dixíssem,  Reges  vel  ín- 
dices praevaricántes  puní  vel  corrige, 
num  me  insaníre  dixísses?  Et  tamen 
Ioánnes  hoc  fecit;  ádeo  non  est  id  su- 
pra  nos.  Hunc  vero  saltem  consérvum 
vel  aequálem  corrige.  Et  si  mori  opus 
sit,  castigare  fratrem  ne  torpeas.  Mar- 
tyrium  tibi  hoc  est,  quóniam  et  loán- 
nes  Mártyr  fuit.  Non  sacrificáre  iussus 
fuit,  ñeque  Idólum  adoráre:  sed  pro 
sacris  lógibus  temerátis  caput  depó- 
suit.  Et  tu  ígitur  pro  veritáte  usque 
ad  mortem  conténde,  et  Deus  pugna- 
bit  pro  te. 

Jjfc.  Réddidit  Deus  Iusto. 

Lectio  ix. 

T^Ec  mihi  illud  dicas  frígidum  ver- 
bum:  Q,uae  mihi  cura  est?  Cum 

ipso  commúne  hábeo  nihil.  Cum  diá- 
bolo  solo  commúne  nihil  habémus;  cum 
ómnibus  autem  homínibus  multa  habé- 
mus commúnia.  Eiúsdem  enim  nobís- 
cum  natúrae  partícipes  sunt,  eámdem 
hábitant  terram,  eisdémque  alúntur  nu- 
triméntis,  eúmdem  habent  Dóminum, 
eásdem  cepérunt  leges,  ad  éadem  no- 
bíscum  bona  invitántur.  Ne  ígitur  di- 
camus,  quod  nihil  commúne  cum  ipsis 
habeámus:  satánica  est  ista  vox,  dia- 
bólica inhumánitas. 

Te  Deum  laudámus. 


39. 

DIE  XXIII.  MAII. 

OCTAVA  SANCTI  IOANNIS  NEPOMUCENI. 

Dúplex. 


In  primo  Nocturno , Lectiones  de  Scri- 
ptura  occor rente. 

In  secundo  Nocturno - 
Sermo  sancti  loánnis  Crysóstomi. 

De  peccatis  non  evulgand. 

Serm.  57.  Lectio  iv. 

T^XQn  haec  medicamentórum  istórum 
praecípua  laus  est,  quod  ánimas 
sanent,  quod  témporis  longinquitáte  non 
corrumpántur,  quod  á morbis  non  vin- 
cántur,  quod  eórum  utílitas  gratis  pro- 
posita sit,  quod  ex  aequo  divítibus  et 
paupéribus  páteat  medicina;  sed  et 
áliud  quídpiam  nihilóminus  his  boni 
habent.  Q,uodnam  illud  tándem  est? 
quod  nos  ad  hanc  médici  officinam 
venientes  non  divulgámus.  Nam  illi  qui- 
dem,  qui  ad  profánas  medicórum  officí- 

ñas  ábeunt,  multos  habent  vúlnerum  ex- 
pectatóres;  hic  vero  non  ita  fit:  sed  cuna 
innúmeros  videámus  aegrótos,  occúlte 
illos  curámus.  Ñeque  enim  in  médium 
addúctis  peccatóribus,  eórum  deínde 
peccáta  divulgámus. 

I]c.  Instans  oratióni. 

Lectio  v . 

¥¥Oc  vero  non  mediócriter  íllis  pro- 
dest.  Namcumvulgi  existimatióni 
simus  addícti,  quámdiu  quidem  latére 
nos  putamus,  qui  mali  sumus,  fieri 
meliores  studémus:  postquam  autem 
ómnibus  innotúimus,  et  solátium  illud 
ex  occultatióne  perdídimus;  eo  magis 
impudéntes  ac  negligentes  evadimus. 
Et  quemádmodum,  quae  deteguntur 
úlcera,  sempérque  frígido  aéri  expo- 
núntur,  acerbióra  fiunt;  ita  quoque  áni- 
ma peccáti  rea,  si  coram  multis,  ob 
ea  quae  deliquit,  reprehendátur,  impu- 
déntior  evádit.  Ne  ígitur  hoc  accíderet, 
clam  vos  sermo  curávit. 

Dispérsit,  dedit. 

Lectio  vu 


A Tque  ut  intelligátis, 
lem  hanc  ocúltam 


ádmodum  úti- 
esse  medéndi 


ratiónem,  audite  quid  Cliristus  dicat: 
Si  peccáverit  in  te  frater  tuus,  cór- 
ripe  eum.  Et  non  dixit  ínter  te  et 
civitátem,  ñeque  Ínter  te  et  pópulum; 
sed  ínter  te  et  ipsum  solum.  Sit  sine 
téstibus  accusátio,  inquit,  ut  facilior 
fíat  mutátio  in  mélius.  Magnum  ergo 
bonum  est,  si  non  públicé  fíat  cohor- 
tátio:  súfficit  consciéntia,  súfficit  in- 
corrúptus  ille  iudex.  Non  ita  tu  pee- 
catórem  reprehéndis,  ut  ipsíus  cons- 
ciéntia (quippe  quod  aspérior  illa  sit 
accusátor),  ñeque  delícta  eius  accu- 
rátius  nosti.  Noli  ergo  vulnus  vulné- 
ribus  áddere,  dum  auctórem  peccáti 
divulgas;  sed  semótis  árbitris  admoni- 
tiónem  adhíbito. 

Ego  scio  quóniam. 


6 

In  tertio  Nocturno , 

Léctio  sancti  Evangélii  secúndüm 
Matthaeum. 

Lectio  viL  Cap . 11. 

¥N  illo  témpore:  Cum  audísset  loán- 
nes  in  vínculis  ópera  Christi,  mittens 
dúos  ex  Discípulis  suis,  ait  illi:  Tu  es 
qui  ventúrus  es,  an  álium  expectámus? 
Et  réliqua. 

Homilía  sancti  loánnis  Chrysóstomi, 

In  var.  Matth . loe.  líomil.  16. 

FipEnui,  inquit,  Ioánnem,  et  álligans 
*,®“  pósuit  eum  in  cárcere.  Herodes, 
te  petit  causa,  te  árguunt  vincula,  te 
carcer  accúsat,  te  divúlgat  producía 
in  públicum  poena.  loánnes  iniuriátur: 
causam  custódiae  qui  requírit,  in  te 
ínvenit  quod  púniat,  et  in  loánne  quod 
dóleat.  loánnes  orbi  notus,  famae  vir- 
túte  cógnitus,  celebratíssimus  sancti- 
táte,  dum  áttrahit  ad  se  inquisitóres 

iniúriae,  facit  ut  tuus  cunctis  inno- 
téscat  incéstus;  agit  ut  te  hábeat  con- 
fúsio  pública,  quam  corrígere  non  vá- 
luit  secréta  corréptio  et  priváta.  He- 
ródem  loánnes  mónitis,  non  accusatió- 
ne,  pulsávit,  útpote  amátor  castitátis, 
quena  corrígere  vóluit,  non  períre:  sed 
Heredes  fácibus  libídinis  ardens,  pe- 
ríre máluit  quam  redíre. 

Yfc.  Cum  corriperétur. 

Lectio  viii, 

|~|  Diosa  fit  semper  libértas.  Nam  vir- 
^ tus  contrária  vitiósis,  sacrílegis 
exósa  sánctitas,  inimíca  cástitas  impu- 
dícis,  corrúptis  intégritas  poena,  luxu- 
riósis  advérsa  frugálitas,  crudélibus  du- 
ra semper  misericordia,  ímpiis  píetas 
non  ferénda.  Probat  hoc  Evangelista, 
cum  dicit:  Dicébat  loánnes,  Non  li- 
cet  tibi  accípere  uxórem  Philíppi  fra- 
tris  tui.  Ecce  unde  Heródes  furit:  ma- 
les qui  monet,  offéndit;  incúrrit  ódium 
qui  árguit  criminosos.  Dicébat  loán- 
nes quod  erat  legis,  quod  iustitiae, 

quod  erat  salútis;  certe  quod  erat, 
non  ódii,  sed  amóris.  Ecce  qualem 
consecútus  est  ab  ímpio  pro  pietáte 
mercédem. 

Réddidit  Deus  iusto. 
hedió  ix. 

'l/r01ens,  inquit,  occídere  eum,  tímuit 
pópulum.  Fácile  déviat  á iustítia 
qui  in  causis,  non  Deum,  sed  hómines 
formídat  Huic  timor  peccándi  differt 
facultátem,  non  aufert  voluntátem.  lin- 
de étiam  quos  suspéndit  á crimine, 
avidióres  reddit  ad  crimen:  et  aestuat 
ánimo,  quoúsque  perficiat  quod  cógi- 
tat  malum.  Solus  enim  Dei  est  timor, 
qui  nocéntes  córrigit,  fugat  crimina, 
innocéntiam  servat,  pérpetem  tríbuit 
facultátem. 

Te  Deum  laudámus. 

MEXICANA. 


Jj  raeclarissimi  Sacramentales  Sigilli  assertoris 

SANCTI  IOANNIS  NEPOMUCENI  apud  DtUm  OpÚmUTA 
Máximum  patrocinium,  praesentissimamque  in  ne- 
cessitatibus  opem  experti  Christifideles  Dioecesis 
Mexicanae  in  Occidentalibus  Indiis , non  alia  ra - 
tione  grati  animi  testimonium  Patrono  optimo  ab 
ipsis  exhiberi  posse  existimar unt,  quam  ecclesias - 
tici  eiusdem  cultus  incremento . Hiñe  Reverendissi - 
mus  Arch iepiscopus  Capitulo,  Clero , ac  Populo 
Civitatis , universaeque  Dioecesis  morem  gerens,  San- 
ctissimum  Dominum  JSostrum  Pium  VIL  Pont . 
Max . humiilimis  datis  precibus  rogavit,  ut  prae- 
sidium  et  levamen  sibi,  ac  devotissimo  gregi  di - 
gnaretur  afferre,  indulgendo  praedicatae  Dioece- 
sis Clero  Saeculari,  nec  non  Regularibus  uírius - 
que  sexus , qui  ad  Horas  Canónicas  tenentur  iuxta 
Mexicanum  Kálendarium,  elevationem  á ritu  du - 
plici  minore  ad  duplicem  primae  classis  cum  Octava , 
nec  non  extensionem  Officii  et  Missae  propriae 
in  honorem  sancti  ioannis  nepomuceni,  iam  ad- 
probati  et  concessi  Regno  Bohemiae  pro  die  17 
Maii  sacra  natali  eiusdem,  [1]  et  per  Octavam  inde 


(1)  Aquí  hay  dos  equivocaciones:  la  una  ea  bien  ma- 
nifiesta, pues  todos  saben  que  el  Santo-  Mártir  no  murió 
el  17  de  Mayo  sino  el  16;  por  lo  que  este  yerro  de  pluma 
no  obsta  para  que  se  use  del  indulto  apostólico  el  16  de  di- 
cho mes,  que  es  la  mente  de  su  Santidad:  Die  17  Maii . 
natali  eiusdem.  La  otra  consiste  en  decir,  que  el  Oficio  y 
Misa  cuya  estension  se  pide  para  el  arzobispado  de  Mé- 

sequentem.  Sanctitas  Sua , me  infrascripto  Sacro - 
rum  Rituum  Congregationis  Secretario  referente , 
attentis  peculiaribus  circvnstantiis  animum  svum  mo - 
ventibus,  et  ex  speciali  gratia  in  exemplum  non 
afferenda , precibus  benigne  annuit  quoad  exten - 
sionem  Qfficii  et  Missae  recitandi , ac  respective  ce - 
lebrandae,  ritu  dvplici  secundas  classis  cum  Octa- 
va, servatis  Rubricis . Contrariis  non  obstantibus 
quibuscumque.  Die  11  /mm  1822. 

lulius  M.  Cardinalis  Episcopus  Ostiensis  et 
Velitern.  de  Somaglia,  Sanctae  Ecclesiae  Vice« 
Cancelarius,  et  S.  R.  C.  Praefectus. 

EX  AUDIENTIA  BEATISSIMT. 

eatissimus  Dominas  noster  leo  papa  xii.  cle- 
menter  indulsit,  ut  omnes  uiriusque  sexus  Christi - 
fideles , vere  poenitentes,  confessi , sacraque  com- 
munióne  refecti , quamlibet , sive  CoUegiatam , sen 


xico,  estaban  ya  aprobados  y concedidos  para  eZ  reino  de 
Bohemia.  Como  bien  se  advierte  por  todos  los  Breviarios  y 
Misales,  para  Bohemia  no  hay  tal  concesión,  y en  este  reino 
solo  tiene  el  Santo  lo  mismo  que  en  España,  y nada  mas.  El 
oficio  propio  que  antecede,  y la  Misa  también  propia,  y que 
igualmente  se  ha  impreso  en  esta  oficina,  estaban  aproba- 
dos y concedidos  á sola  la  república  de  Venecia;  mas  esta 
equivocación  es  de  puras  palabras,  y no  influye  en  la  sustan- 
cia de  la  concesión,  supuesto  que  su  Santidad  permite  el  uso 
de  Oficio  y Misa  propios ; y no  habiendo  otro  ni  otra,  éste  y 
esta  se  entienden  ser  los  concedidos.  Así  lo  decretó  el  Illmó. 
Cabildo,  Gobernador  del  Arzobispado,  de  conformidad  con 
el  dictamen  de  su  Promotor  Fiscal,  en  auto  de  6 de  Ju- 
lio de  1837. 

Parochialem , ex  Mexicanis  Regionibus , Ecclesiam% 
die , i'6¿  festurn  sancti  ioannis  nepomuceni 

celebrábitur , decote  visitantes , «c  per  tdiquod  tém - 
pom  spatium , mentern  Sanctitatis  suae  pie 

orantes , plenariam  indulgentiam , incipientem  á primis 
Vesperis  usque  ad  ipsius  diei  solis  occassum,  con - 
sequantur.  Praesent.i  in  perpetuum  val  ituro  absque 
ulla  Brevis  expeditione , e¿  cum  facúltate  eam~ 
dem  indulgentiam  in  suffragium  fidelium  defun - 
ctorum  applicandi.  Batum  Romae  ex  Secretaria 
Sacrae  Congregationis  Indulgentiarum.  Die  vi - 
géssima  séptima  Septembrisy  anuí  mdléssimi , octin- 
gentcssimi,  vigéssimi  sexti . 

CARD.  NARO 

A.  ARCHIEP.  TRAPENT.  S.  C.  R.  SRCRETARIUS. 

j^f  usm  Bohemi  concivem  siium , e£  arcani  Sa- 
c/ximentalis  assertorem , Patronum  venerantur , san- 
CTÜM  IOANNEM  NEPOMÜCENUM;  l7/¿MS  ¿Wg*¿  praesi- 
dio  iuvari  persentiunt  Americae  Septentrionalis 
Populi,  praesertim  vero  ii,  qui  fines  incolunt 
Tlaxcalensis  Dioecesis , quorum  erga  Sancti  Mar - 
tyns  memoriam  devotissimi  ac  religiosissimi  animi 
sensus  ubique  diffussi,  mérito  eiusdem  festum 
ecclesiastico  ritu  duplici  secundae  clasis  celebran - 
ífom  á Sancta  Sede  dudum ' obtinuisse  laetantur. 
Verum  nova  indiesque  luculentissima  beneficia  ex - 
perti,  nova  etiam  et  peculiaria  gratitudinis  obse- 
quia praestolari  videntur.  Hiñe  Rever  endi  s si  mus 
Episcopus  Angelopolitanus,  una  cum  Ecclsiae 
praefatae  Capitulo , universaeque  Dioecesis  Clero 

et  Populo , Sanctissimum  Dóminum  Nostrum  Pium 
VIL  Poniificem  Máximum  exorarunt,  ut  liceat  in 
posterum  Sancti  Martyris  festum  celebrad  ritu  du - 
plici  primae  dosis  cum  Octava , idemq.  officium  re- 
citare, ac  Missam  legere , prout  in  liegno  Bohe - 
miae  ex  Apostólica  obtinet  concessione . Sanctitas 
Simad  mei  infrascripti  Sacrorum  Rituum  Congre* 
gationis  Secretarii  relationem , precibus  benigne 
annuens ; ex  speciali  gratia  nidio  unquam  tem - 
pore  in  exemplum  afferenda,  extendil  ad  univer - 
sae  Dioecesis  Tlaxcalensis  Clerum  Saecularemt 
et  ad  Regulares  utriusque  sexus  Kalendario  Dioe- 
cesis utente s,  officium  cum  Missa  iam  approbatum 
pro  Ecclesia  Metropolitana  Pragensi , recitandum 
tamen  ritu  dupliei  secundae  clasis  cum  Octava v 
servatis  Rubricis , contrariis  non  obstantibvs  quU 
buscumque . Die  undécima  Innii  anni  milléssimi  octin • 
gentéssimi  vigéssimi  secundi. 

lulius  M.  Cardinal.  Episcop.  Ostiens.  et 
Veliíern.  de  Somaglia,  Vice-Caneelarius,  et  Saer. 
Ccmgreg.  Rit.  Praefectus. 


